Ny finansiel regulering for fondsmæglerselskaber

Opdatering for august måned 2023

|  |
| --- |
| **OVERBLIK** |
| Vejledning fra Finanstilsynet om periodisk rapportering om bæredygtighed under SFDR [link](#A)Nye sanktioner mod Belarus som følge af landets involvering i Ruslands aggression mod Ukraine [link](#B)Nye niveau 2-regler under IFD om særlige likviditetskrav [link](#C)Nye niveau 2-regler under IFD om yderligere kapitalgrundlagskrav [link](#D) |
| 1. **DANSK REGULERING**
 |
| * 1. **Love**
 |
| (intet nyt) |
| * 1. **Bekendtgørelser, vejledninger m.v.**
 |
| **Periodisk rapportering om bæredygtighed for finansielle produkter (SFDR art. 11)**Finanstilsynet har udarbejdet en vejledning i notatform om kravene til de finansielle markedsdeltageres periodiske rapportering om bæredygtighed.(Offentliggjort den 30. august 2023, [link](https://www.finanstilsynet.dk/Nyheder-og-Presse/Sektornyt/2023/Periodisk_rapportering_sfdr_300823)) |
| 1. **EU-REGULERING (forordninger)**
 |
| * 1. **Niveau 1**
 |
| **Rådets forordning (EU) 2023/1594 af 3. august 2023 om ændring af forordning (EF) nr. 765/2006 om restriktive foranstaltninger på baggrund af situationen i Belarus og Belarus’ involvering i den russiske aggression mod Ukraine**Rådet har vedtaget yderligere målrettede restriktive foranstaltninger som følge af Ruslands ulovlige invasion af Ukraine og som reaktion på Hvideruslands involvering i aggressionen. Bl.a. bringer ændringerne sanktionerne mod Hviderusland i overensstemmelse med sanktionsordningen mod Rusland.(Offentliggjort den 4. august 2023, [link](https://eur-lex.europa.eu/legal-content/DA/TXT/?uri=uriserv%3AOJ.L_.2023.196.01.0003.01.DAN&toc=OJ%3AL%3A2023%3A196%3ATOC)) |
| * 1. **Niveau 2**
 |
| **Kommissionens delegerede forordning (EU) 2023/1651 af 17. maj 2023 om supplerende regler til Europa-Parlamentets og Rådets direktiv (EU) 2019/2034 for så vidt angår reguleringsmæssige tekniske standarder for specifik likviditetsmåling af investeringsselskaber i henhold til nævnte direktivs artikel 42, stk. 6** Disse niveau 2-regler under IFD vedrører de kompetente myndigheders påbud til investeringsselskaber om særlige likviditetskrav efter IFD artikel 42, som i Danmark er gennemført ved § 124 i lov om fondsmæglerselskaber og investeringsservice og -aktiviteter. Niveau 2-reglerne fastsætter bl.a. nærmere rammer for, hvilke faktorer myndighederne skal inddrage ved fastsættelsen af, hvor mange likvide aktiver investeringsselskaber skal besidde for at dække likviditetsbehovet. Forordningen anvendes fra den 12. september 2023. (Offentliggjort den 23. august 2023, [link](https://eur-lex.europa.eu/legal-content/DA/TXT/?uri=uriserv%3AOJ.L_.2023.208.01.0003.01.DAN&toc=OJ%3AL%3A2023%3A208%3ATOC))**Kommissionens delegerede forordning (EU) 2023/1668 af 25. maj 2023 om supplerende regler til Europa-Parlamentets og Rådets direktiv (EU) 2019/2034 for så vidt angår reguleringsmæssige tekniske standarder, der præciserer målingen af risici eller risikoelementer, der ikke eller ikke i tilstrækkelig grad er dækket af kapitalgrundlagskravene i tredje og fjerde del i Europa-Parlamentets og Rådets forordning (EU) 2019/2033, og de vejledende kvalitative målestokke for det yderligere kapitalgrundlag** Der er tale om niveau 2-regler, der harmoniserer myndighedernes vurderinger af behovet for yderligere kapitalgrundlag for investeringsselskaber under IFD artikel 40, som i Danmark er gennemført ved § 121 i lov om fondsmæglerselskaber og investeringsservice og -aktiviteter. Forordningen anvendes fra den 20. september 2023.(Offentliggjort den 31. august 2023, [link](https://eur-lex.europa.eu/legal-content/DA/TXT/?uri=uriserv%3AOJ.L_.2023.214.01.0001.01.DAN&toc=OJ%3AL%3A2023%3A214%3ATOC)) |
| 1. **RETNINGSLINJER FRA ESA’ERNE**
 |
| * 1. **EBA**
 |
| (intet nyt) |
| * 1. **ESMA**
 |
| (intet nyt) |

*Denne oversigt over ny finansiel regulering er udvalgt af Capital Law CPH ud fra regulering, der retter sig direkte til fondsmæglerselskaber og deres holdingvirksomheder. Oversigten er en informationstjeneste og udgør ikke juridisk rådgivning, og Capital Law CPH påtager sig ikke ansvar for fejl eller mangler.* 

*Oversigten er redigeret af advokat og partner Camilla Søborg,* *cas@capitallawcph.dk**, tlf. 53500914, som du kan rette henvendelse til, hvis du har kommentarer eller spørgsmål.*



Capital Law CPH Advokater I/S,CVR-nr. 42075000, Hellerupvej 5, DK-2900 Hellerup